চতুর্থ কিস্তিঃ ব্যানব্যাটের বোগোরো ক্যাম্প বোগারা ক্যাম্প দুপুরের খাবার পর আমরা রওয়ানা দিলাম বুনিয়া শহর থেকে দক্ষিণ-পূর্ব দিকে প্রায় ২৬ কিলোমিটার দূরে বোগারা নামক স্থানের দিকে। বোগারো নামক স্থানের একটি পাহাড়ের উপর বাংলাদেশ সেনা ব্যাটালিয়নের একটি কোম্পানি/ক্যাম্প আছে। আমাদের উদ্দেশ্য দ্বিবিধ। ক্যাম্পটি পরিদর্শন করে এই বিদেশ বিভূঁইয়ে আমাদের সেনাবাহিনীর সদস্যরা কিভাবে কাজ করেন ও থাকেন তা সরেজমিনে দেখা, অন্যটি হল, এ ক্যাম্প থেকে উত্তর-পূর্ব দিকে অবস্থিত হ্রদ আলবার্ট দেখা। আমাদের বলা হয়েছিল, এ ক্যাম্প থেকে দাঁড়িয়ে আলবার্ট হ্রদের প্রাকৃতিক সৌন্দর্য উপভোগ করা যায়।